Diari Oficial de la Generalitat Valenciana


Sumari del DOGV 3390, del 10-12-1998 (1998/9924)

ORDRE de 26 d'octubre de 1998, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la restauració i millora del medi ambient, de la finca forestal Las Chofleras, situada a la partida de La Sierra, del terme municipal d'Ayora (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9924


Data del document
:   26-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 26 d'octubre de 1998, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la restauració i millora del medi ambient, de la finca forestal Las Chofleras, situada a la partida de La Sierra, del terme municipal d'Ayora (València). [1998/Q9924]
  
Mitjançant escriptura de compravenda, atorgada davant el notari de València, el senyor José Antonio Otegui Tellería el 21 d'octubre de 1998, la Generalitat Valenciana va adquirir una finca forestal, denominada Las Chofleras, situada en la partida de La Sierra del terme municipal d'Ayora (València).
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
S'afecta al domini públic de la Generalitat Valenciana, amb efectes de 21 d'octubre de 1998, i amb la finalitat de restaurar i millorar el medi ambient, l'immoble que a continuació es descriu:
  
Rústica. Finca denominada Las Chofleras, situada a la partida de La Sierra, del terme municipal d'Ayora (polígon 82, parcel·la 1), actualment terra de matolls i pasturatge amb alguns pins, amb una superfície de 59 hectàrees 76 àrees i 90 centiàrees. Confronta, per nord, amb terrenys del senyor José Ruiz Climent, mitjançant la rambla de Las Chofleras; est, amb la senyora Teresa Llorca Calabuig mitjançant el regueró de La Carrasca, i terrenys de La Matea, propietat de la Generalitat Valenciana, mitjançant el regueró de El Mojón o barranc de Las Rosas, i sud i oest, amb finca de la senyora Teresa Llorca Calabuig.
  
Consta en l'Inventari General de Béns i Drets de la Generalitat Valenciana amb el número A01/46/044/0013.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 26 d'octubre de 1998
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ